# Александър Чаянов

### от Уикипедия, свободната енциклопедия

Александър Чаянов руски агроном
Роден: | 17 януари 1888 Москва, Русия
Починал: | 3 октомври 1937 Алма Ата, Казахстан

Проф. Александър Василиевич Чаянов (1888-1939) е руски аграрикономист, писател и изкуствовед. Роден е в Москва. Завършва Московския селскостопански институт, където работи дълги години. Доцент (от 1913) и професор (от 1918). Преподава и в Народния университет „А.Л. Шанявски“ (от 1911), а по-късно и в Комунистическия университет „Я.М. Свердлов“. Чете лекции по история и краезнание в Московския университет. Основател (1915) и първи председател на Леноцентъра. През 1917 е назначен за зам. министър на земеделието във временното правителство, а през 1919-1920 е председател на Съвета на съюза на селскостопанските кооперации. През 1921-1923 е член на Наркомзем. Чаянов бил страстен библиоман и колекционер и се интересувал силно от историята на Москва. Член на дружеството „Стара Москва“ (1920). Събира богата колекция от западни гравюри, която служи за основа на неговата книга „Стара западна гравюра“ (1926). Пише романтични повести, пиеси и сценарии.

През 1919 основава Висш семинар по селскостопанска икономика и политика, който стои в основата на първия в страната Научно-изследователски институт по селскостопанска икономика. Чаянов е негов директор от 1922 до 1928г. След това взима активно участие в организацията на селскостопанските кооперации в страната, а освен това работи във висшите стопански органи, занимаващи се със селско стопанство. Арестуван е през юли 1930 по обвинение за участие в трудово-земеделска партия. Прекарва 4 години в затвор в Алма Ата в Казахстан. През октомври 1937 е повторно арестуван и разстрелян.

Научната дейност на Чаянов е свързана с възникналото в началото на 20 век организационно-производствено направление в изучаването на земеделското стопанство. Неговата главна задача е да се изясни същността на трудово-земеделското стопанство, неговата организационно-икономическа структура и път за развитие. Чаянов отделя голямо внимание на изследването на теоретическите и практическите проблеми в развитието на селскостопанските кооперации.

Основният труд на Чаянов е „Организация на земеделското стопанство“ (1924). В него той подробно излага и обосновава своята семейно-трудова теория, доказваща изключителната способност за оцеляване в трудни условия и стабилност на традиционните семейни селски стопанства, както и благоприятното въздействие на кооперирането върху тези им качества.

## [редактиране] Източници

- Александр Чаянов "Организация крестьянского хозяйства"

## [редактиране] Външни препратки

- Биография, произведения, лекции и др. (на руски)
- Енциклопедия „Кругосвет“

Взето от „http://bg.wikipedia.org../../../%D0%B0/%D0%BB/%D0%B5/%D0%90%D0%BB%D0%B5%D0%BA%D1%81%D0%B0%D0%BD%D0%B4%D1%8A%D1%80_%D0%A7%D0%B0%D1%8F%D0%BD%D0%BE%D0%B2_ffce.html“.

Категории: Руски учени | Руски писатели | Агрономи

##### Views

- Статия
- Беседа
- Текуща версия

##### Търсене

##### На други езици

- Deutsch